ΚΑΝΟΝΙΣΜΟΣ (ΕΚ) αριθ. 1056/97 ΤΗΣ ΕΠΙΤΡΟΠΗΣ της 11ης Ιουνίου 1997 για την προσαρμογή στην τεχνική πρόοδο του κανονισμού (ΕΟΚ) αριθ. 3821/85 του Συμβουλίου σχετικά με τη συσκευή ελέγχου στον τομέα των οδικών μεταφορών (Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3821/85 του Συμβουλίου, της 20ής Δεκεμβρίου 1985, σχετικά με τη συσκευή ελέγχου στον τομέα των οδικών μεταφορών (1), όπως τροποποιήθηκε τελευταία από τον κανονισμό (ΕΚ) αριθ. 2479/95 της Επιτροπής (2), και ιδίως το άρθρο 17,

Εκτιμώντας:

ότι είναι αναγκαίο να εξαλειφθούν οι δυνατότητες απάτης στη χρήση της ηλεκτρονικής συσκευής ελέγχου στον τομέα των οδικών μεταφορών 7

ότι ο κανονισμός (ΕΚ) αριθ. 2479/95 καθιστά υποχρεωτική την προστασία των καλωδίων που συνδέουν τη συσκευή ελέγχου με τον παλμοδότη, εκτός όταν παρέχεται ισοδύναμο επίπεδο προστασίας έναντι οιασδήποτε παραβίασής τους με άλλες μεθόδους (π.χ. με ηλεκτρονικό έλεγχο, όπως κωδικοποίηση σήματος) 7 ότι, σύνδεση που περιλαμβάνει σφραγισμένες καλωδιώσεις, θεωρείται συνεχής 7

ότι οι συσκευές ελέγχου που τοποθετούνται σε όλα τα νέα οχήματα τα οποία τίθενται σε κυκλοφορία για πρώτη φορά μετά την 1η Ιανουαρίου 1996 πρέπει να πληρούν τον παρόντα κανονισμό 7

ότι η βιομηχανία και οι κατασκευαστές μηχανοκίνητων οχημάτων αντιμετώπισαν σοβαρά προβλήματα κατά την εγκατάσταση οπλισμένων καλωδίων σε οχήματα κατηγοριών Μ1 και Ν1 όπου οι παλμοί ταχύτητας/απόστασης προέρχονται από ολοκληρωμένους αισθητήρες ή αισθητήρες ABS 7

ότι οι εν λόγω αισθητήρες δεν έχουν σχεδιασθεί για την τοποθέτηση οπλισμένου καλωδίου 7 ότι πρέπει να επιτραπεί να μην είναι υποχρεωτικό το οπλισμένο καλώδιο για τη σύνδεση μεταξύ αισθητήρα και προσαρμογέα, αλλά μόνον μεταξύ προσαρμογέα και συσκευής ελέγχου 7 ότι, κατά συνέπεια, πρέπει να τροποποιηθεί καταλλήλως ο κανονισμός 7

ότι η επιτροπή προσαρμογής του κανονισμού (ΕΟΚ) αριθ. 3821/85 στην τεχνική πρόοδο συμφωνεί με τα μέτρα που προβλέπονται στον παρόντα κανονισμό,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο σημείο 5 του κεφαλαίου V του παραρτήματος Ι του κανονισμού (ΕΟΚ) αριθ. 3821/85 προστίθεται το ακόλουθο κείμενο:

«Ως οχήματα των κατηγοριών Μ1 και Ν1 και για τους σκοπούς εφαρμογής του παρόντος σημείου νοούνται τα οριζόμενα στο παράρτημα ΙΙ Α της οδηγίας 70/156/ΕΟΚ του Συμβουλίου (*). Σε οχήματα που εφοδιάζονται με ταχογράφο σύμφωνα με τον κανονισμό και δεν έχουν σχεδιασθεί για την τοποθέτηση οπλισμένου καλωδίου μεταξύ των αισθητήρων απόστασης και ταχύτητας και της συσκευής ελέγχου, πρέπει να τοποθετείται προσαρμογέας όσο το δυνατόν πλησιέστερα στους αισθητήρες απόστασης και ταχύτητας.

Το οπλισμένο καλώδιο τοποθετείται μεταξύ του προσαρμογέα και της συσκευής ελέγχου.

(*) ΕΕ αριθ. L 42 της 23. 2. 1970, σ. 1».

Άρθρο 2

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1996.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 11 Ιουνίου 1997.

Για την Επιτροπή

Neil KINNOCK

Μέλος της Επιτροπής

(1) ΕΕ αριθ. L 370 της 31. 12. 1985, σ. 8.

(2) ΕΕ αριθ. L 256 της 26. 10. 1995, σ. 8.